รัฐบาลไทย-ข่าวทำเนียบรัฐบาล-รมว.พม. พร้อมทีม One Home ลงพื้นที่ จ.พระนครศรีอยุธยา เร่งช่วยเหลือคนพิการ และผู้สูงอายุที่ประสบอุทกภัย พร้อมบูรณาการทำงานร่วมกับทุกภาคีเครือข่ายตามแนวทางประชารัฐ
วันศุกร์ที่ 3 พฤศจิกายน 2560
รมว.พม. พร้อมทีม One Home ลงพื้นที่ จ.พระนครศรีอยุธยา เร่งช่วยเหลือคนพิการ และผู้สูงอายุที่ประสบอุทกภัย พร้อมบูรณาการทํางานร่วมกับทุกภาคีเครือข่ายตามแนวทางประชารัฐ
รมว.พม. พร้อมทีม One Home ลงพื้นที่ จ.พระนครศรีอยุธยา เร่งช่วยเหลือคนพิการ และผู้สูงอายุที่ประสบอุทกภัย พร้อมบูรณาการทํางานร่วมกับทุกภาคีเครือข่ายตามแนวทางประชารัฐ
วันนี้ (3 พ.ย. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และคณะผู้บริหารกระทรวง พม. ลงพื้นที่ตรวจเยี่ยมและให้กําลังใจประชาชนที่ประสบอุทกภัยในพื้นที่องค์การบริหารส่วนตําบลบ้านคลัง (อบต.บ้านคลัง) อําเภอบางบาล จังหวัดพระนครศรีอยุธยา โดยมีนายเรวัต ประสงค์ รองผู้ว่าราชการจังหวัดพระนครศรีอยุธยา ให้การต้อนรับ พร้อมทั้งให้ความช่วยเหลือเพื่อบรรเทาความเดือดร้อน อาทิ ถุงยังชีพ เครื่องอุปโภคบริโภค เงินสงเคราะห์เด็ก ผู้สูงอายุ คนพิการ และผู้ด้อยโอกาส และเงินสงเคราะห์ครอบครัวช่วยเหลือผู้ประสบภัยกรณีฉุกเฉิน การซ่อมบ้านผู้สูงอายุและคนพิการ กายอุปกรณ์คนพิการ ทุนประกอบอาชีพคนพิการ และบริการศูนย์อพยพหรือพักพิงชั่วคราว ณ หน่วยงานกระทรวง พม. ในพื้นที่
พลตํารวจเอก อดุลย์กล่าวว่า ตามที่รัฐบาล โดย พล.อ.ประยุทธ์ จันทร์โอชา นายกรัฐมนตรี ได้ติดตามสถานการณ์อุทกภัยในพื้นที่ต่างๆ อย่างใกล้ชิด โดยได้รับรายงานจากหน่วยงานที่เกี่ยวข้องว่า พื้นที่ในภาคกลางยังคงมีน้ําท่วมขัง และมีแนวโน้มเพิ่มขึ้นในบางพื้นที่ โดยเฉพาะจังหวัดที่มีพื้นที่ติดริมแม่น้ําเจ้าพระยา อาทิ จังหวัดพระนครศรีอยุธยา ปทุมธานี และนนทบุรี ส่งผลให้ประชาชนได้รับความเดือดร้อนเป็นจํานวนมาก ทั้งนี้ ได้กําชับให้หน่วยงานที่เกี่ยวข้องให้แจ้งเตือนประชาชนในพื้นที่ที่ประสบอุทกภัย และจัดตั้งศูนย์อพยพหรือพักพิงชั่วคราวตามแผนเผชิญภัยพิบัติ เพื่อให้สามารถออกปฏิบัติการป้องกันแก้ไขปัญหาและช่วยเหลือผู้ประสบอุทกภัยอย่างทันท่วงที
พลตํารวจเอก อดุลย์กล่าวต่อว่า กระทรวงการพัฒนาสังคมและความมั่นคงของมนุษย์ (พม.) มีภารกิจในการช่วยเหลือดูแลกลุ่มเป้าหมาย ได้แก่ เด็ก ผู้สูงอายุ คนพิการ และผู้ด้อยโอกาส โดยเฉพาะที่อยู่ในภาวะยากลําบาก ซึ่งขณะนี้ กําลังได้รับความเดือดร้อนจากภาวะน้ําท่วมในพื้นที่ต่างๆ โดยจังหวัดพระนครศรีอยุธยา พบว่า สถานการณ์น้ําท่วมจนถึงวันที่ 30 ต.ค. ที่ผ่านมา มีประชาชนในพื้นที่ทุกอําเภอได้รับผลกระทบในวงกว้าง รวมทั้งสิ้น 49,371 ครัวเรือน โดยอําเภอเสนา มีประชาชนได้รับผลกระทบมากที่สุดถึง 10,116 ครัวเรือน รองลงมา ได้แก่ อําเภอผักไห่ 9,431 ครัวเรือน อําเภอบางบาล 8,963 ครัวเรือน อําเภอพระนครศรีอยุธยา 8,266 ครัวเรือน อําเภอบางปะอิน 5,949 ครัวเรือน และอําเภอบางไทร 4,726 ครัวเรือน ตามลําดับ ทั้งนี้ ที่ผ่านมา ตนได้กําชับทีม One Home จังหวัดพระนครศรีอยุธยา ซึ่งประกอบด้วยทุกหน่วยงานในพื้นที่สังกัดกระทรวง พม. เร่งลงพื้นที่ให้ความช่วยเหลือผู้ประสบอุทกภัย โดยเฉพาะกลุ่มเป้าหมาย ซึ่งขณะนี้อยู่ในภาวะยากลําบาก เนื่องจากประสบอุทกภัย โดยได้ให้ความช่วยเหลือในด้านต่างๆ ได้แก่ การมอบเครื่องอุปโภคบริโภคและเงินช่วยเหลือ พร้อมทั้งประชุมหารือร่วมกับหน่วยงาน ที่เกี่ยวข้องในพื้นที่เพื่อติดตามการช่วยเหลือผู้ประสบอุทกภัยอย่างต่อเนื่อง
พลตํารวจเอก อดุลย์กล่าวต่อไปว่า จากสถานการณ์น้ําท่วมดังกล่าว วันนี้ ตน พร้อมคณะผู้บริหารกระทรวง พม. จึงได้ลงพื้นที่องค์การบริหารส่วนตําบลบ้านคลัง (อบต.บ้านคลัง) อําเภอบางบาล จังหวัดพระนครศรีอยุธยา เพื่อตรวจเยี่ยมและให้กําลังใจผู้ประสบอุทกภัย โดยเฉพาะกลุ่มเป้าหมาย พร้อมให้ความช่วยเหลือต่างๆ เพื่อบรรเทาความเดือดร้อนแก่ผู้ประสบอุทกภัย อาทิ 1) มอบเงินสงเคราะห์ผู้สูงอายุ คนพิการ ผู้ด้อยโอกาส และเงินสงเคราะห์เด็ก จํานวน 480 ราย 2) มอบป้ายซ่อมบ้านผู้สูงอายุ จํานวน 10 หลัง 3) มอบป้ายซ่อมบ้านคนพิการ จํานวน 5 หลัง 4) มอบป้ายกายอุปกรณ์คนพิการ จํานวน 10 ชุด และ 5) มอบทุนประกอบอาชีพสําหรับคนพิการ จํานวน 10 ราย อีกทั้ง ได้เยี่ยมบ้านและให้กําลังใจแก่คนพิการและผู้สูงอายุ จํานวน 3 ราย ที่บ้านถูกน้ําท่วมสูง และไม่สามารถเดินทางออกมาขอความช่วยเหลือได้ พร้อมมอบถุงยังชีพและเงินสงเคราะห์คนพิการและผู้สูงอายุ นอกจากนี้ ได้เยี่ยมครัว พม. และให้กําลังใจเจ้าหน้าที่และจิตอาสา ซึ่งคอยทําอาหารที่ปรุงสุกใหม่ สะอาด และถูกสุขอนามัย เพื่อแจกจ่ายให้กับประชาชนผู้ประสบอุทกภัย
"ทั้งนี้ ตนได้กําชับ ทีม One Home จังหวัดพระนครศรีอยุธยา เร่งบูรณาการทํางานอย่างเต็มกําลังร่วมกับทุกภาคีเครือข่าย ตามแนวทางประชารัฐ เพื่อให้ความช่วยเหลือและบรรเทาความเดือดร้อนของประชาชนอย่างทันท่วงทีและทั่วถึง หากประชาชน ที่ประสบอุทกภัย โดยเฉพาะเด็ก ผู้สูงอายุ คนพิการ และผู้ด้อยโอกาสทางสังคม ต้องการขอความช่วยเหลือ กรุณาโทรแจ้ง ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมให้ความช่วยเหลืออย่างเต็มที่”พลตํารวจเอก อดุลย์กล่าวในตอนท้าย